Verdagtes met dubbele moord, plaasaanval verbind | Maroela Media
Verdagtes met dubbele moord, plaasaanval verbind
Die landdroshof in Piet Retief, Mpumalanga. (Foto: Tania Heyns/Maroela Media)
Die polisie in Mpumalanga het Sondag drie verdagtes in hegtenis geneem vir die moord op twee mense sowel as 'n plaasaanval. Die voorvalle het op twee verskillende plekke rondom Piet Retief in Desember plaasgevind.
Dit is nie duidelik presies waar of wanneer die moorde gepleeg is nie, hoewel verneem word dat dit nié op 'n plaas gebeur het nie. Luidens inligting wat deur brig. Selvy Mohlala aan Maroela Media verskaf is, is die vermoorde paar onderskeidelik 63 en 66 jaar oud.
Hoewel hy gesê het dat die twee doodgeskiet is, het hy geen verdere besondere oor die voorval verskaf nie.
Volgens Mohlala word die verdagtes, onderskeidelik 24, 35 en 45 jaar oud, ook met 'n plaasaanval op 16 Desember verbind.
Die polisie sê items ter waarde van R55 200 is tydens dié aanval gebuit.
"Die drie verdagtes het reeds in die hof op Piet Retief verskyn en die saak is tot 17 Januarie uitgestel," sê Mohlala.
Luidens 'n berig op South Africa Today het die plaasaanval in die Wittenberg-omgewing plaasgevind.
Drie aanvallers het volgens dié berig glo 'n jong vrou oorrompel en ook 'n vuurwapen uit die huis gesteel. Hierdie inligting is egter nie deur die polisie bevestig nie.
Bring die dood straf terug en dit sal beter gaan in die land
En more is hulle uit op parool !!
Hierdie was nie 'n plaas aanval nie. Dit was 'n egpaar wat in die dorp in hul huis dood geskiet is.
Ek wonder partykeer of die motiewe regtig misdaad gedrewe is.
Die landros gaan hulle vyf honderd borg gee dan kan hulle maar gaan en weer moor. Die land se regstelsel is n grap man en die regters en landroste nog n groter grap.